CELEX: 32000D0273
Language: ro
Date: 2000-03-27 00:00:00
Title: Decizia Comisiei din 27 martie 2000 privind procedura de atestare a conformității produselor pentru construcții conform articolului 20 alineatul (2) din Directiva 89/106/CEE a Consiliului referitor la șapte produse supuse agrementării tehnice europene fără Ghid [notificată cu numărul C(2000) 668]Text cu relevanță pentru SEE.

13/Volumul 28
            
            
               RO
            
            
               Jurnalul Ofícial al Uniunii Europene
            
            
               247
            
         32000D0273
   
               L 086/15
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 27 martie 2000
   privind procedura de atestare a conformității produselor pentru construcții conform articolului 20 alineatul (2) din Directiva 89/106/CEE a Consiliului referitor la șapte produse supuse agrementării tehnice europene fără Ghid
   [notificată cu numărul C(2000) 668]
   (Text cu relevanță pentru SEE)
   (2000/273/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 89/106/CEE a Consiliului din 21 decembrie 1988 privind apropierea actelor cu putere de lege și a actelor administrative ale statelor membre privind produsele pentru construcții (1), astfel cum a fost modificată prin Directiva 93/68/CEE (2), în special articolul 13 alineatul (4),
   întrucât:
   
               (1)
            
            
               Comisia trebuie să aleagă, între cele două proceduri prevăzute în articolul 13 alineatul (3) din Directiva 89/106/CEE pentru atestarea conformității unui produs, „procedura cea mai puțin oneroasă care să fie compatibilă cu siguranța”; întrucât aceasta înseamnă că trebuie să decidă dacă, pentru un anumit produs sau pentru o anumită familie de produse determinate, existența unui sistem de control al producției în fabrică aflat sub răspunderea producătorului reprezintă o condiție necesară și suficientă pentru atestarea conformității, ori dacă, din motive care țin de respectarea criteriilor enunțate la articolul 13 alineatul (4), este necesară intervenția unui organism de certificare aprobat.
            
         
               (2)
            
            
               Articolul 13 alineatul (4) din Directiva 89/106/CEE prevede ca procedura astfel determinată să fie indicată în mandat și în specificațiile tehnice; întrucât trebuie deci definit conceptul de produs sau de familie de produse așa cum este el folosit în mandate și în specificațiile tehnice.
            
         
               (3)
            
            
               Cele două proceduri prevăzute la articolul 13 alineatul (3) din Directiva 89/106/CEE sunt descrise detaliat în anexa III la Directiva 89/106/CEE; întrucât trebuie, ca urmare, să se precizeze clar, pentru fiecare produs sau familie de produse, care sunt metodele prin care cele două proceduri trebuie puse în aplicare, prin trimitere la anexa III, în măsura în care aceasta din urmă dă prioritate anumitor sisteme.
            
         
               (4)
            
            
               Procedura menționată la articolul 13 alineatul (3) litera (a) corespunde sistemelor specificate de prima posibilitate fără supraveghere permanentă și celei de-a doua și a treia posibilități, definite în anexa III partea 2 punctul (ii) și întrucât procedurile prevăzute la articolul 13 alineatul (3) litera (b) corespund sistemelor definite în anexa III partea 2 punctul (i), precum și primei posibilități cu supraveghere permanentă din anexa III partea 2 punctul (ii).
            
         
               (5)
            
            
               Măsurile prevăzute în prezenta decizie sunt conforme cu avizul Comitetului permanent pentru construcții,
            
         ADOPTĂ PREZENTA DECIZIE:
   Articolul 1
   Atestarea conformității produselor și familiilor de produse stabilite în anexa I se realizează printr-o procedură în cadrul căreia fabricantul este singurul responsabil cu sistemul de control al producției în fabrică care asigură conformitatea produselor cu specificațiile tehnice relevante.
   Articolul 2
   Atestarea conformității produselor stabilite în anexa II se realizează printr-o procedură în cadrul căreia, pe lângă sistemul de control al producției în fabrică asigurat de fabricant, un organism de certificare desemnat intervine în evaluarea și supravegherea controlului producției sau a produselor în sine.
   Articolul 3
   Procedura de atestare a conformității stabilită în anexa III este precizată în agrementele tehnice europene relevante.
   Articolul 4
   Prezenta decizie se adresează statelor membre.
   
      Adoptată la Bruxelles, 27 martie 2000.
      
         
            Pentru Comisie
         
         Erkki LIIKANEN
         
         
            Membru al Comisiei
         
      
   
   
      (1)  JO L 40, 11.2.1989, p. 12.
   
      (2)  JO L 220, 30.8.1993, p. 1.
   ANEXA I
   Ansamblu de izolație contra vibrațiilor și a zgomotelor de șoc pentru planșee flotante (ref. EOTA 05.03/03):
   Pentru toate utilizările cu excepția celor supuse reglementării privind reacția la foc pentru produsele din materiale din clasele AFL
       (1), BFL
       (1), CFL
       (1).
   Ansamblu de izolație contra vibrațiilor și a zgomotului pentru pereți (ref. EOTA 06.01/09):
   Pentru toate utilizările cu excepția celor supuse reglementării privind reacția la foc a produselor din materiale din clasele A (1), B (1), C (1).
   Cosoroabe din oțel inoxidabil (ref. EOTA 06.04/.04)
   Ansamblu separator de apă uzată (ref. EOTA 07.04/04).
   
      (1)  Materiale a căror reacție la foc se poate modifica în procesul de producție (în general materiale supuse unor modificări chimice, de exemplu, produse de ignifugare sau produse pentru care o schimbare a compoziției poate duce la modificări ale reacției la foc).
   ANEXA II
   Ansamblu de izolare contra vibrațiilor și a zgomotelor de șoc pentru planșee flotante (ref. EOTA 05.03/03):
   Pentru utilizări supuse reglementării privind reacția la foc pentru produsele din materiale din clasele AFL
       (1), BFL
       (1), CFL
       (1).
   Ansamblu de izolare contra vibrațiilor și a zgomotului pentru pereți (ref. EOTA 06.01.09):
   Pentru utilizări supuse reglementării privind reacția la foc a produselor din materiale din clasele A (1), B (1), C (1).
   Profile în U (ref. EOTA 06.01/01)
   Ansamblu de ancoraj chimic (ref. EOTA 06.01/011)
   Ansamblu de ancoraj din beton epoxi/poliester armat cu fibre de sticla/mortar epoxi (ref. EOTA 06.03/03).
   
      (1)  Materiale a căror reacție la foc se poate modifica în procesul de producție (în general materiale supuse unor modificări chimice, de exemplu, produse de ignifugare sau produse pentru care o schimbare a compoziției poate duce la modificări ale reacției la foc).
   ANEXA III
   ATESTAREA CONFORMITĂȚII
   
      Observație: Pentru produsele/ansamblurile care au mai mult de una din utilizările preconizate prevăzute în familiile de produse care urmează, sarcinile organismului autorizat, care rezultă din sistemele corespunzătoare de atestare a conformității, sunt cumulative.
   FAMILIA DE PRODUSE
   ȘAPTE PRODUSE SUPUSE AGREMENTĂRII TEHNICE EUROPENE (1/2)
   Sisteme de atestare a conformității
   Pentru produsul (produsele) si utilizarea (utilizările) enumerate mai jos, organizației EOTA i se solicită să specifice următorul (următoarele) sistem(e) de atestare a conformității în agrementele tehnice europene relevante:
   
               Produs(e)
            
            
               Utilizarea (utilizările) preconizată (preconizate)
            
            
               Nivel(uri) sau clasă(e)
            
            
               Sistem(e) de atestare a conformității
            
         
               
                  Profile în U (ref. EOTA 06.01/01)
               
               
                  Ansamblu de ancoraj chimic (ref. EOTA 06.01/11)
               
            
            
               Pentru ancorări
            
            
               —
            
            
               1
            
         
               
                  Ansamblu de ancoraj din beton epoxi/poliester armat cu fibre de sticlă/mortar epoxi (ref. EOTA 06.03/03)
               
            
            
               Pentru reparații de construcții
            
            
               —
            
            
               1
            
         
               
                  Cosoroabe din oțel inoxidabil(ref. EOTA 06.04/04)
               
            
            
               Pentru ziduri
            
            
               —
            
            
               3
            
         
               
                  Ansamblu de izolație contra vibrațiilor si a zgomotelor de soc pentru planșeuri flotante (ref. EOTA 05.03/03)
               
               
                  Ansamblu de izolație contra vibrațiilor și a zgomotului pentru pereți (ref. EOTA 06.01/09)
               
            
            
               Pentru reparații în interiorul clădirilor
            
            
               —
            
            
               3
            
         
               
                  Ansamblu separator de apă uzată(ref. EOTA 07.04/04)
               
            
            
               Pentru aplicații în interiorul clădirilor
            
            
               —
            
            
               4
            
         
               Sistem 1: A se vedea anexa III partea 2 punctul (i) la Directiva 89/106/CEE, fără încercare prin sondaj a probelor.
               Sistem 3: A se vedea anexa III partea 2 punctul (ii) la Directiva 89/106/CEE, a doua posibilitate.
               Sistem4: A se vedea anexa III partea 2 punctul (ii) la Directiva 89/106/CEE, a treia posibilitate.
            
         Specificația pentru sistem trebuie să facă posibilă implementarea acestuia, chiar și atunci când nu este necesară determinarea performanței pentru o anumita caracteristică datorită absenței cerinței legale în acest domeniu în cel puțin un stat membru [a se vedea articolul 2 alineatul (1) din Directiva 89/106/CEE și, acolo unde este cazul, punctul 1.2.3 din documentele interpretative]. În aceste cazuri, verificarea unei asemenea caracteristici nu trebuie să fie impusă fabricantului dacă acesta nu dorește să declare performanțele produsului în acest domeniu.
   FAMILIA DE PRODUSE
   ȘAPTE PRODUSE SUPUSE AGREMENTĂRII TEHNICE EUROPENE (2/2)
   Sisteme de atestare a conformității
   Pentru produsul (produsele) si utilizarea (utilizările) enumerate mai jos, organizației EOTA i se solicită să specifice următorul (următoarele) sistem(e) de atestare a conformității în agrementele tehnice europene relevante:
   
               Produs(e)
            
            
               Utilizarea (utilizările) preconizată (preconizate)
            
            
               Nivel(uri) sau clasă (clase)
            
            
               Sistem(e) de atestare a conformității
            
         
               
                  Ansamblu de izolație contra vibrațiilor si a zgomotelor de șoc pentru planșee flotante (ref. EOTA 05.03/03)
               
               
                  Ansamblu de izolație contra vibrațiilor si a zgomotului pentru pereți (ref. EOTA 06.01/09)
               
            
            
               Utilizări supuse reglementărilor privind reacția la foc
            
            
               A (1), B (1), C (1)
               
               AFL
                   (1), BFL
                   (1), CFL
                   (1)
               
            
            
               1
            
         
               A (2), B (2), C (2)
               
               AFL
                   (2), BFL
                   (2), CFL
                   (2)
               
            
            
               3
            
         
               A (3),D, E, F
               AFL
                   (3), DFL, EFL, FFL
               
            
            
               4
            
         
               Sistem 1: A se vedea anexa III partea 2 punctul (i) la Directiva 89/106/CEE, fără încercare prin sondaj a probelor.
               Sistem 3: A se vedea anexa III partea 2 punctul (ii) la Directiva 89/106/CEE, a doua posibilitate.
               Sistem4: A se vedea anexa III partea 2 punctul (ii) la Directiva 89/106/CEE, a treia posibilitate.
            
         Specificația pentru sistem trebuie să facă posibilă implementarea acestuia, chiar și atunci când nu este necesară determinarea performanței pentru o anumita caracteristică datorită absenței cerinței legale în acest domeniu în cel puțin un stat membru [a se vedea articolul 2 alineatul (1) din Directiva 89/106/CEE și, acolo unde este cazul, punctul 1.2.3 din documentele interpretative]. În aceste cazuri, verificarea unei asemenea caracteristici nu trebuie să fie impusă fabricantului dacă acesta nu dorește să declare performanțele produsului în acest domeniu.
   
      (1)  Materiale a căror reacție la foc se poate schimba în procesul de producție (în general, elemente supuse unor modificări chimice, de exemplu produse de ignifugare, sau produse pentru care o schimbare a compoziției poate duce la o schimbare a reacției la foc).
   
      (2)  Materiale a căror reacție la foc nu se poate schimba în procesul de producție.
   
      (3)  Materiale aparținând clasei A, a căror reacție la foc nu trebuie să fie verificată, conform Deciziei 96/603/CE.
   Sistem 1: A se vedea anexa III partea 2 punctul (i) la Directiva 89/106/CEE, fără încercare prin sondaj a probelor.
   Sistem 3: A se vedea anexa III partea 2 punctul (ii) la Directiva 89/106/CEE, a doua posibilitate.
   Sistem4: A se vedea anexa III partea 2 punctul (ii) la Directiva 89/106/CEE, a treia posibilitate.